CELEX: 32021R1961
Language: lt
Date: 2021-08-05 00:00:00
Title: Komisijos deleguotasis reglamentas (ES) 2021/1961 2021 m. rugpjūčio 5 d. kuriuo, atsižvelgiant į 2017, 2018 ir 2019 m. užregistruotų naujų lengvųjų automobilių masės pokyčius, iš dalies keičiamas Europos Parlamento ir Tarybos reglamento (ES) 2019/631 I priedas (Tekstas svarbus EEE)

2021 11 12   
               
               
                  LT
               
               
                  Europos Sąjungos oficialusis leidinys
               
               
                  L 400/14
               
            
         KOMISIJOS DELEGUOTASIS REGLAMENTAS (ES) 2021/1961
         2021 m. rugpjūčio 5 d.
         kuriuo, atsižvelgiant į 2017, 2018 ir 2019 m. užregistruotų naujų lengvųjų automobilių masės pokyčius, iš dalies keičiamas Europos Parlamento ir Tarybos reglamento (ES) 2019/631 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/631, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamo CO2 normos ir kuriuo panaikinami reglamentai (EB) Nr. 443/2009 ir (ES) Nr. 510/2011 (1), ypač į jo 14 straipsnio 2 dalį,
         kadangi:
         
                     (1)
                  
                  
                     14 straipsnio 1 dalies a punkte nurodyta 2022, 2023 ir 2024 m. M0 vertė turėtų būti nustatoma remiantis visų 2017, 2018 ir 2019 m. Sąjungoje užregistruotų naujų lengvųjų automobilių vidutine parengtos naudoti transporto priemonės mase;
                  
               
                     (2)
                  
                  
                     remiantis Komisijos įgyvendinimo sprendimuose (ES) 2019/582 (2), (ES) 2020/1035 (3) ir (ES) 2021/973 (4) nurodytomis vertėmis, apskaičiuotomis pagal kiekvienais iš tų metų užregistruotų naujų transporto priemonių skaičių, 2017, 2018 ir 2019 kalendoriniais metais užregistruotų naujų parengtų naudoti lengvųjų automobilių vidutinė masė buvo 1 398,50 kg;
                  
               
                     (3)
                  
                  
                     todėl savitosios teršalų išmetimo normos naujų lengvųjų automobilių gamintojams 2022, 2023 ir 2024 kalendoriniais metais turėtų būti apskaičiuojamos pagal formulę, pateiktą Reglamento (ES) 2019/631 I priedo A dalies 4 punkte, kaip M0 vertę taikant 1 398,50;
                  
               
                     (4)
                  
                  
                     todėl Reglamentas (ES) 2019/631 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2019/631 I priedo A dalies 4 punkte M0 skirtas įrašas pakeičiamas taip:
            
               „M0 2021 m. yra 1 379,88, o 2022, 2023 ir 2024 m. – 1 398,50“.
            
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 5 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 111, 2019 4 25, p. 13.
         
            (2)  2019 m. balandžio 3 d. Komisijos įgyvendinimo sprendimas (ES) 2019/582, kuriuo pagal Europos Parlamento ir Tarybos reglamentą (ES) Nr. 510/2011 patvirtinamas arba patikslinamas naujų lengvųjų komercinių transporto priemonių gamintojams preliminariai apskaičiuotas 2017 kalendorinių metų, o bendram fondui „Volkswagen“, įskaitant jo narius, – 2014, 2015 ir 2016 kalendorinių metų vidutinis savitasis išmetamo CO2 kiekis ir savitosios teršalų išmetimo normos (OL L 100, 2019 4 11, p. 47).
         
            (3)  2020 m. birželio 3 d. Komisijos įgyvendinimo sprendimas (ES) 2020/1035, kuriuo pagal Europos Parlamento ir Tarybos reglamentą (ES) 2019/631 patvirtinamas arba patikslinamas 2018 kalendorinių metų lengvųjų automobilių ir lengvųjų komercinių transporto priemonių gamintojams preliminariai apskaičiuotas vidutinis savitasis išmetamo CO2 kiekis ir savitosios teršalų išmetimo normos (OL L 227, 2020 7 16, p. 37).
         
            (4)  2021 m. birželio 1 d. Komisijos įgyvendinimo sprendimas (ES) 2021/973, kuriuo pagal Europos Parlamento ir Tarybos reglamentą (ES) 2019/631 patvirtinamas arba patikslinamas lengvųjų automobilių ir lengvųjų komercinių transporto priemonių gamintojams preliminariai apskaičiuotas 2019 kalendorinių metų, o lengvųjų automobilių gamintojui „Dr. Ing. h.c. F. Porsche AG“ ir „Volkswageno“ bendram fondui – 2014–2018 kalendorinių metų vidutinis savitasis išmetamo CO2 kiekis ir savitosios teršalų išmetimo normos (OL L 215, 2021 6 17, p. 1).